# Általános információk:

**Tanterv:** Építészmérnöki osztatlan szak,

Építészmérnöki alapképzési szak

Építőmérnöki alapképzési szak

**Tantárgy neve: Építési szakértés**

**Tantárgy kódja:** SZE110MN

**Szemeszter:** 5

**Kreditek száma:** 2

**A heti órák elosztása:** 2/0/0

**Értékelés:** féléves jegy

**Előfeltételek: -**

Tantárgy felelős: Dr. Füredi Balázs, adjunktus

Iroda: 7624 Magyarország, Pécs, Boszorkány u. 2. B-340

E-mail: furedib@mik.pte.hu

Munkahelyi telefon: +36 72 503650/23896

Oktatók: Dr. Füredi Balázs, adjunktus

Iroda: 7624 Magyarország, Pécs, Boszorkány u. 2. B-340

E-mail: furedib@mik.pte.hu

Munkahelyi telefon: +36 72 503650/23896

Novák Balázs László, tanársegéd

Iroda: 7624 Magyarország, Pécs, Boszorkány u. 2. B-339

E-mail: novak.balazs@mik.pte.hu

Munkahelyi telefon: +36 72 503 650 / 23893

## Tárgyleírás

A tárgy keretén belül a hallgatók megismerkednek az építőipari műszaki szakértés alapelveivel és szakértői tevékenység, illetve a helyszíni szemlék irányelveivel. A félév során előadásokon és helyszíni bejárásokon vesznek részt. A félév második felében prezentáció keretében mutatják be a saját szakértői munkájukat.

## Oktatás célja

A hallgatók korábbi félévben megszerzett tudásuk tovább építése a műszaki szakértés területén. Ezáltal a szakmai tapasztalatainak bővítése a tárgy körében. A cél, hogy a szemeszter végére a diákok általános rálátást szerezzenek a szakértői feladatok megoldására, az azokhoz tartozó elméleti és gyakorlati fogások alkalmazására.

## Tantárgy tartalma

A szemeszter az építőipari műszaki szakértés, a szakértői munka és a helyszíni szemlék korszerű ismereteinek témakörét öleli fel. A hallgatók betekintést nyernek a Magyarországon alkalmazott korszerű eljárásokba. A feladatokon és helyszíni bejárásokon keresztül fejlesztjük a diákok kommunikációs és probléma megoldó képességeit, megismerhetik a szakmagyakorlókkal és piaci szereplőkkel való együttműködés és szakmai kooperációk alapjait.

Az alapismeretek elsajátítása az elméleti és helyszíni foglalkozásokon lehetséges, amiket oktatóai és szakmai vezetéssel történő helyszíni bejárásokkal egészítünk ki. Ezáltal a hallgatók első kézből szerezhetnek gyakorlati tapasztalatot az építési műszaki szakértés területén. A témához kapcsolódóan a foglalkozásokon csoportos feladatot oldanak meg.

*Fontos megjegyzés: Az aktuálisan hatályos törvényi előírások és a magyarországi pandémiás helyzet figyelembe vételével a gyakorlati építéshelyi bejárások módosulhatnak.*

Az előadások alkalmával az építési szakértők helye és szerepe az építőipari beruházásban, az igazságügyi építési szakértői feladatköre, a szemrevételezéses épületdiagnosztika alapjai, altalaj eredetű épületkárok elemzése témakörökkel ismerkednek meg.

A szemeszter második feléven kötelező helyszíni bejárások keretében mélyíthetik el a hallgatók a tantermi órákon szerzett tudást.

Cél, az alapvető ismeretanyagon túl a példák és szakmai feladatok segítségével a helyes és korszerű gondolkodásmód és magatartás kialakítása.

A feladatok, követelmények kiadása a tematika szerint történik, melyek az előadás anyagaival, segédletekkel egyetemben a tantárgy **MS Teams** felületére illetve a Kar “witch” szerverére feltöltésre kerülnek. A tantárgyhoz kapcsolódó információk ugyancsak ezeken a felületeken lesznek elérhetőek.

## Számonkérési és értékelési rendszere

**Félévközi ellenőrzések, teljesítményértékelések és részarányuk a vizsga minősítésben (A táblázat példái törlendők.)**

|  |  |  |
| --- | --- | --- |
| **Típus** | **Értékelés** | **Részarány a minősítésben** |
| *1. Féléves feladat A* | *max 20 pont* | *100%* |
| *2. Féléves feladat B* | *max 40 pont* |
| *3. Előadások látogatása* | *max 13 pont* |
| *4. Helyszíni szemlék látogatása* | *max 27 pont* |

**Az aláírás megszerzésének feltétele**

A félév sikeres befejezésének feltétele az aktív órai jelenlét, az építéshelyi bejárásokon való megfelelő védőruházatban történő jelenlét, a zárthelyi dolgozat, valamint a vizsga sikeres teljesítése.

Az előadásokon való igazolt jelenlét a tematikában rögzített előírások szerint történik! Az oktatók jelenléti ívet/konzultációs lapot vezetnek, megjelent valamint nem jelent meg/nem készült bejegyzéssel. A tanórákon a megengedett maximum hiányzások száma a TVSZ szerint 30%, azaz 4 alkalom.

A félév során a hallgatók munkájukból és tudásukból több alkalommal számolnak be.

Az előadások látogatása összesen 13 pontot ér a félév során.

A félév során kettő, az oktatók által előre meghatározott helyszíni bejáráson való részvételt a hallgató a Szervező aláírásával igazolhat. Ezért 13,5-13,5 pont jár, ami beleszámít a féléves pontszámba.

**Tantárgy teljesítése**: aláírás és féléves jegy

A tantárgy abszolválása a maximálisan elérhető pontszám 40 %-os teljesítése esetén sikeres.

**Az érdemjegy kialakítása (TVSz 47§ (3))**

50%-ban az évközi teljesítmény, 50%-ban a vizsgán nyújtott teljesítmény alapján történik.

Az érdemjegy megállapítása az összesített teljesítmény alapján %-os bontásban:

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény %-os: | 85%-100% | 70%-84% | 55%-69% | 40%-54% | 0-39% |

## Kötelező irodalom

1. Szende Árpád – Tóth Elek – Szakértői esettanulmányok az építőipar területéről - CompLex Kiadó Jogi és Üzleti Tartalomszolgáltató Kft. 2011.
2. Rétháti László – Altalaj eredetű épületkárok – Akadémiai Kiadó, Budapest, 1977.
3. Csíki Péter – Igazságügyi és műszaki szakértők az építésben – TERC Kft. 2004.
4. Bajza József – Szemrevételezéses épületdiagnosztika – 4. javított kiadás - TERC Kft. 2022.
5. Előadás jegyzetek – witch szerveren keresztül

## Oktatási módszer

A tantárgy folyamatos kommunikáción alapszik az oktatók és a hallgatók között.

Módszer:

1. folyamatos elméleti foglalkozások a félév során, a tantárgyi tematika szerint
2. a helyszíni bejárásokon való részvétel
3. folyamatos konzultáció órarendi időben a részletes tantárgyi programban meghirdetett tanmenet szerint
4. önálló otthoni munka
5. önálló kutatás, adatgyűjtés, elemzés

## Részletes tantárgyi program és a követelmények ütemezése

|  |  |  |  |  |
| --- | --- | --- | --- | --- |
| Előadás | | | | |
| Okta-tási hét | **Téma** | **Kötelező irodalom hivatkozás, oldalszám (-tól-ig)** | **Teljesítendő feladat (beadandó, zárthelyi, stb.)** | **Teljesítés ideje, határideje** |
| 1. | Féléves tematika bemutatása.  I.) Az építési szakértők helye és szerepe az építőipari beruházásban.  II.) A helyszíni szemle módszertana I.  **Az 1. feladat kiadása.**  *Dr. Füredi Balázs* | előadás jegyzet | - | 2025.09.08. |
| 2. | III.) Az igazságügyi építési szakértői feladatkör I.  IV.) A helyszíni szemle módszertana II.  **Az 1. feladat kontrollja.**  *Dr. Füredi Balázs* | előadás jegyzet | előző előadásokból való felkészülés | 2025.09.15. |
| 3. | V.) Az igazságügyi építési szakértői feladatkör II.  ***Műszaki átadás menetének ismertetése (NMÉ)***  *Dr. Füredi Balázs* | előadás jegyzet | előző előadásokból való felkészülés | 2025.09.22. |
| 4. | VI.) Szakértői feladatkör bemutatása I.  ***Esettanulmány elemzése***  *Dr. Füredi Balázs* | előadás jegyzet | előző előadásokból való felkészülés | 2025.09.29. |
| 5. | VI.) Szakértői feladatkör bemutatása II.  ***Esettanulmány elemzése***  *Dr. Füredi Balázs* | előadás jegyzet | előző előadásokból való felkészülés | 2025.10.06. |
| 6. | VII.) A szemrevételezéses épületdiagnosztika alapjai  Altalaj eredetű épületkárok elemzése  **Az 1. feladat beadása, a 2. feladat kiadása.**  *Dr. Füredi Balázs* | előadás jegyzet | előző előadásokból való felkészülés | 2025.10.13. |
| 7. | VIII.) Szakértői feladatkör bemutatása III.  ***Esettanulmány elemzése***  *Dr. Füredi Balázs* | előadás jegyzet | előző előadásokból való felkészülés | 2025.10.20. |
| 8. | **A 2. feladat kontrollja.**  *Dr. Füredi Balázs* | előadás jegyzet | előző előadásokból való felkészülés | 2025.10.27. |
| 9. | ÖSZI SZÜNET | - | - | 2025. 11.03. |
| 10. | 2.feladat teljesítése kiselőadás formájában  *Dr. Füredi Balázs, Novák Balázs* | előadás jegyzet | előző előadásokból való felkészülés | 2025. 11.10. |
| 11. | 2.feladat teljesítése kiselőadás formájában  *Dr. Füredi Balázs, Novák Balázs* | előadás jegyzet | előző előadásokból való felkészülés | 2025. 11.17. |
| 12. | 2.feladat teljesítése kiselőadás formájában  *Dr. Füredi Balázs, Novák Balázs* | előadás jegyzet | előző előadásokból való felkészülés | 2025. 11.24. |
| 13. | Félévzárás | előadás jegyzet | előző előadásokból való felkészülés | 2025.12.01. |
| 14. | Tartalék óra | előadás jegyzet |  | 2025.12.08. |

Ezen tantárgyi program részleteiben (dátum/helyszín/pontosítások) történő változtatás jogát fenntartjuk, melyről a hallgatókat minden esetben tájékoztatjuk. A félév folyamán felmerülő kérdésekkel, problémákkal a tantárgyfelelőst, valamint az intézeti koordinátort lehet keresni a szorgalmi időszakban.

dr. Füredi Balázs

tantárgyfelelős

Pécs, 2025.08.26.